EkBass/fiwiki-20250220-pages-articles huggingface dataset:
Vuokila

Vuokila on suomalainen sukunimi, joka on muun muassa seuraavilla henkilöillä: *Erkki Vuokila (s. 1957), ristikonlaatija, tietokirjailija, päätoimittaja, säveltäjä ja sanoittaja *Konsta Vuokila (1877–1941), Työväen ja pienviljelijäin vaaliliiton kansanedustaja *Vesa Vuokila (s. 1972), jääpalloilija ja jääpallovalmentaja *Yrjö Vuokila (1924–2000), metsätieteilijä
Abdoul Mbaye

Abdoul Mbaye (s. 13. huhtikuuta 1953 Dakar) on senegalilainen pankkiiri ja poliitikko, joka toimi maansa pääministerinä 2012–2013. Hän ei edustanut mitään puoluetta. Hän opiskeli hyvissä liikealan oppilaitoksissa Senegalissa ja Ranskassa ja työskenteli ennen pääministeriksi valintaansa Länsi-Afrikan keskuspankissa. == Lähteet == Luokka:Senegalin pääministerit Luokka:Vuonna 1953 syntyneet Luokka:Elävät henkilöt
Elina Pylkkänen

Elina Pylkkänen on suomalainen taloustieteilijä ja Suomen työ- ja elinkeinoministeriön alivaltiosihteeri.Elina Pylkkänen PT:n uudeksi johtajaksi Palkansaajien tutkimuslaitoksen tiedote 14.6.2018. Viitattu 5.12.2018. Pylkkänen on aiemmin työskennellyt finanssineuvoksena valtiovarainministeriön vero-osastolla, yksikön johtajana Stakesin sosiaalitalouden tutkimusohjelmassa ja ekonomistina Ruotsin valtiovarainministeriössä. Pylkkänen on keskittynyt tutkimuksessaan muun muassa työn taloustieteen teemoihin, verotukseen sekä mikrosimulointimallien kehittämiseen ja soveltamiseen. Pylkkänen on koulutukseltaan taloustieteen tohtori. Hän väitteli Göteborgin yliopistossa. Pylkkänen aloitti TEM:ssa 1. kesäkuuta 2021. Tätä ennen hän työskenteli Palkansaajien tutkimuslaitoksen johtajana. Pylkkänen on Työkanava Oy:n hallituksen puheenjohtaja. Elina Pylkkäsen puoliso on filosofi Paavo Pylkkänen. ==Lähteet== Luokka:Suomalaiset taloustieteilijät Luokka:Syntymävuosi puuttuu Luokka:Elävät henkilöt
Second unit

Second unit () on elokuvanteossa käytettävä päätyöryhmästä (”first unit”) erillinen kameraryhmä, joka työskentelee ilman päänäyttelijöitä. Second unitilla on oma ohjaaja ja kuvaaja, ja se tuottaa esimerkiksi lähikuvia esineistä, esittelykuvia rakennuksista, taistelukohtausten kuvia sekä kuvia ajoneuvoista liikkeessä silloin, kun ei kuvata ajoneuvon sisään. Second unitin käyttö vähentää tuotantokustannuksia, koska päänäyttelijöiden tai pääohjaajan ja -kuvaajan ei tarvitse olla paikalla kuvausten aikana. Lisäksi se lyhentää tuotantoaikataulua, koska second unit voi kuvata samaan aikaan kuin päätyöryhmä. Elokuvaohjaaja Peter MacDonaldin mukaan second unitin työskentelyssä on tärkeintä, ettei katsoja pysty erottamaan lopullisessa elokuvassa ohjaus- ja kuvaustyylin perusteella, mitkä kohtaukset on tehty päätyöryhmästä erillään. Suuren budjetin elokuvissa voi olla useita eri kuvausyksikköjä, jotka tuottavat materiaalia jälkituotantoa varten. ==Lähteet== Luokka:Elokuvanteko Luokka:Englanninkieliset sanat ja sanonnat
Shayne Corson

Shayne Corson (s. 13. elokuuta 1966 Barrie, Ontario) on uransa lopettanut kanadalainen jääkiekkoilija. Hänen pelipaikkansa oli vasen laitahyökkääjä. Corson pelasi NHL:ssä 19 kautta ja 1156 ottelua saaden 693 pistettä. Hänen viimeinen seuransa oli Dallas Stars kaudella 2003–2004. Corson pelasi uransa alussa kolme kautta OHL:ssä tehden joka kausi yli pisteen per peli. == Lähteet == Luokka:Elävät henkilöt Luokka:Vuonna 1966 syntyneet Luokka:Kanadalaiset jääkiekkoilijat Luokka:Montreal Canadiensin varaamat pelaajat Luokka:Jääkiekon maailmanmestarit
Jevgeni Mozer

Jevgeni Mozer (s. 18. toukokuuta 1993 Omsk, Venäjä) on venäläinen jääkiekkoilija, joka edustaa KHL-seura Avtomobilist Jekaterinburgia. Hän on pelannut suurimman osan urastaan KHL:n Torpedo Nižni Novgorodin paidassa. Mozer on pelipaikaltaan hyökkääjä. Hän laukoo oikealta. == Ura == Mozer aloitti KHL-uransa Avangard Omskissa. Hän keräsi ensimmäisenä kautenaan 24:ssä ottelussa tehot 2+2=4. Kahden MHL-kauden jälkeen hän siirtyi takaisin KHL:ään. Mozer pelasi Torpedo Nižni Novgorodissa neljä kautta, kunnes hän siirtyi Moskovan Dinamoon. Mozer siirtyi kaudeksi 2019–2020 Avtomobilist Jekaterinburgiin. ==Lähteet== Luokka:Venäläiset jääkiekkoilijat Luokka:Vuonna 1993 syntyneet Luokka:Elävät henkilöt
Kasper ja Liisa

Kasper ja Liisa (engl. Gaspard and Lisa) on vuoden 2010 valmistunut ranskalais-brittiläinen animaatiosarja. == Jaksot == 1\. Sorsaparaati 2\. Mörköjahti 3\. Avaruusraketti 4\. Luokan lemmikki 5\. Kasperin puutarha 6\. Chantellen muna 7\. Viktorian uusi tapetti 8\. Luokan esitys 9\. Karannut leija 10\. Lemmikkipäivä 11\. Kadonneiden tomaattien arvoitus 12\. Ensimmäinen junamatka 13\. Pienet lelukauppiaat 14\. Kun Kasper tapasi Liisan 15\. Äidin vaasi menee rikki 16\. Ulkoilutetaan Jean Claudea 17\. Käsinukke-esitys 18\. Tärkeä paketti 19\. Prinssin mutakylpy 20\. Herra Hugetin syntymäpäivä 21\. Hiekkapatsaita 22\. Kasper Suuri 23\. Kasperin koiranpentu 24\. Herkkuja 25\. Ikuiset ystävät 26\. Aarrejahti 27\. Ostoksilla 28\. Kirpputori 29\. Lukan kirje 30\. Kasperin sammakko 31\. Onneton leipomus 32\. Luokkakonsertti 33\. Kerhohuone 34\. Liisan huivi 35\. Liisan kissanpentu 36\. Pyöräajelu 37\. Isän tärkeä paperi 38\. Ystävysten patonki 39\. Liisan hikka 40\. Papukaijat karkuteillä 41\. Ihana äitienpäivä 42\. Judotunnilla 43\. Harmeja 44\. Perhepotretti 45\. Pyöräkilpailu 46\. Esitelmä 47\. Kasperin taideteos 48\. Jouluyllätys 49\. Maailman paras joulu 50\. Luminen päivä == Ääninäyttelijät == Suomenkieliset äänet * Sami Ahonen - Kasper * Maria Takaki - Liisa * Susa Saukko * Juuso Salmen * Eeva Markkinen * Petri Hanttu * Maria Kemppainen * Ilari Hämäläinen * Juha Paananen * Sasu Moilanen * Anne Aitolehti Käännös: Kirsi Ohrankämmen Tuotanto: Uptempo Oy Luokka:2010-luvun piirrossarjat
Cheikh Hadjibou Soumaré

Cheikh Hadjibou Soumaré (s. 1951) on senegalilainen poliitikko. Hän toimi maansa pääministerinä 2007–2009. Ennen pääministerikauttaan hän työskenteli pankkialalla. Vuonna 2018 Soumaré ilmoitti asettuvansa ehdokkaaksi vuoden 2019 presidentinvaaleissa. Pian ilmotuksen jälkeen häntä syytettiin taloudellisista väärinkäytöksistä 1990-luvulla. == Lähteet == Luokka:Senegalin pääministerit Luokka:Vuonna 1951 syntyneet Luokka:Elävät henkilöt
Ron Ellis

Ronald John Edward Ellis (8. tammikuuta 1945 Lindsay, Ontario – 11. toukokuuta 2024) oli kanadalainen jääkiekkoilija, joka pelasi vuosina 1964–1981 NHL-seura Toronto Maple Leafsissa. Hän pelasi NHL:ssä 1034 ottelua, 16 kautta ja voitti Stanley Cupin kaudella 1966–1967. Ellis pelasi Summit Series -sarjassa vuonna 1972 Kanadan paidassa. == Lähteet == Luokka:Kanadalaiset jääkiekkoilijat Luokka:Vuonna 1945 syntyneet Luokka:Vuonna 2024 kuolleet
Dyynielämänlanka

Dyynielämänlanka (Ipomoea pes-caprae) on elämänlankoihin kuuluva kasvilaji, jota kasvaa pantrooppisilla rannoilla ympäri maailmaa. Se on köynnöstävä ja ruohovartinen kasvi, joka voi köynnöstää maata pitkin jopa 30 metrin matkan. == Kuvaus == Dyynielämänlanka on köynnöstävä ruohovartinen kasvi, joka kasvaa yleensä 10–15 senttimetriä korkeaksi mutta jonka varsi voi köynnöstää 30 metriä maata pitkin. Se kasvattaa ison pääjuuren, joka voi olla kolme metriä pitkä ja viisi senttimetriä halkaisijaltaan. Dyynielämänlangan monimuotoiset lehdet ovat 6–10 senttimetriä pitkät, ja ne ovat paksut, sileät ja kaksiliuskaiset. Kasvin kukat ovat torvimaisia, ja ne ovat 6–7,5 senttimetriä leveitä. Teriö on vaaleanpunainen, punertavan purppura tai violetti. Kasvin 1,3 senttimetriä leveät hedelmät ovat pyöreitä, ja niissä neljä siementä. 6–10 senttimetriä pitkät siemenet ovat kauttaaltaan ruskean karvan peitossa. == Levinneisyys ja elinympäristö == pienoiskuva|Dyynielämänlankamattoa Dyynielämänlanka on pantrooppinen rantojen laji. Sitä kasvaa Kiinassa, Japanissa, Etelä- ja Kaakkois-Aasiassa, Afrikassa, Australiassa, Pohjois- ja Etelä-Amerikassa sekä Tyynenmeren saarilla. Toisinaan dyynielämänlankoja kasvaa myös sisämaassa teiden ja ojien varsilla. Dyynielämänlankaa tavataan erityisesti rantojen hiekkaisilla dyyneillä, ja sen takia se sietää jopa suoria suolaroiskeita. Lajia pidetään dyynien pioneerilajina, ja sillä on merkitystä dyynien sitojana. == Lähteet == Luokka:Elämänlangat
Tricerma octogonum

Tricerma octogonum on kelasköynnöskasveihin kuuluva kasvilaji, joka elää Etelä-Amerikan länsiosissa Ecuadorista Chileen ja Galápagossaarilla. Se kasvaa rantavyöhykkeellä ja kuivilla alangoilla. Pensasmaisesti tai pieneksi puuksi kasvava laji voi olla kahdeksan metriä korkea. == Lähteet == Luokka:Kelasköynnöskasvit Luokka:Galápagossaarten kasvisto
Väinö Parkkali

Väinö Joakim Parkkali (24. toukokuuta 1887 ViipuriAikalaiskirja 1934, s. 500 (Viitattu 6.12.2018) – 14. toukokuuta 1950 HelsinkiKuka kukin oli. (Viitattu 6.12.2018)Maanmittausinsinööri Väinö Parkkali kuollut. Helsingin Sanomat, 16.5.1950, s. 7.) oli maanmittari, joka toimi maanmittaushallituksen ylijohtajana.50-vuotias. Ylijohtaja Väinö Parkkali. Helsingin Sanomat, 24.5.1937, s. 2. ==Henkilöhistoria== Väinö Parkkalin vanhemmat olivat poliisi Joakim Parkkali ja Anna Nissinen ja puoliso vuodesta 1909 Heidi Sigyn Öberg (k. 1951). Parkkali tuli ylioppilaaksi 1906 ja valmistui maanmittariksi 1908. Varamaanmittarina Viipurin läänissä hän toimi 1914–1918, asutushallituksen asutusmaanmittarina 1918–1919, insinööritoimiston palveluksessa 1919–1922, asutushallituksen vt. asutusneuvoksena 1922–1929 ja vakinaisena 1926–1929, Hämeen läänin maanmittausinsinöörinä 1929–1930, maanmittaushallituksen ylijohtajana 1930–1933, asutushallituksen v.t. ylijohtajana 1933–1937 ja maatalousministeriön asutusasiainosaston päällikkönä 1938–1942. Parkkali oli useiden valtiollisten komiteoiden jäsen tai puheenjohtaja. ==Julkaisuja== * Asutustoiminnasta: esitelmä Kansallisen edistyspuolueen puoluekokouksessa Säätytalossa 18.4.1931, 1931 * Asutuslaki selityksineen ja sen toimeenpanoasetus, 1939, Väinö Parkkali ja Toivo Kivimäki ==Lähteet== Luokka:Suomalaiset maanmittarit Luokka:Suomalaiset virkamiehet Luokka:Valtionlaitosten johtajat Luokka:Vuonna 1887 syntyneet Luokka:Vuonna 1950 kuolleet
Kalastajansolmu

Kalastajansolmu eli onkimiehensolmu on liukkaiden siimojen tai köysien yhdistämiseen käytetty solmu. Sitä kutsutaan joskus myös nimillä engelsmanninsolmu, soutajansolmu, vesisolmu tai rakastavaistensolmu. Verisolmu on kalastajansolmun muunnos. Kalastajansolmu on kytkysolmu. == Solmiminen == Kalastajansolmulla voidaan yhdistää kaksi samalaista köyttä. Ensin aseta köysien päät vierekkäin. Sido kummankin köyden irtopää umpisolmulla toisen köyden kiinteän osan ympäri. Vedä solmut yhteen. Kiristä. == Lähteet == == Aiheesta muualla == Luokka:Solmut
Melitta Bentz

Amalie Auguste Melitta Bentz (o.s. Liebscher, 3. tammikuuta 1873 Dresden – 29. kesäkuuta 1950) oli saksalainen yrittäjä, joka keksi suodatinpussit vuonna 1908. Bentz teki keittiössään erilaisia kokeiluja ja huomasi, että parhaalta kahvi maistui, kun kuuman veden kaatoi kouluvihkossa käytetyn imupaperin läpi. Imupaperia tarvittiin tuolloin aukeamien välissä, koska mustekynien kostea muste olisi muuten sotkenut sivut. Bentzin kahvinsuodatinlaite syntyi lyömällä peltisen purkin pohjaan naulalla reikiä. Imupaperin perheenäiti asetteli purkin sisälle, lisäsi kahvijauheen ja kaatoi vettä päälle. Naapurinrouvat ihastuivat suodatetun kahvin makuun ja myös siihen, että kupissa ei enää lillunut kahvinporoja. He innostivat Bentziä rekisteröimään keksintönsä. Kun Saksan keisarillinen patenttitoimisto hyväksyi Melitta Bentzin idean, ilmoittautui hän kaupparekisteriin ja perusti 73 pennin alkupääomalla yrityksen joulukuun 15. päivänä 1908.110 vuotta suodatinkahvia Hän oli naimisissa Johannes Emil Hugo Bentzin kanssa. Melitta Bentz sai kolme lasta. == Aiheesta muualla == * Melitta-yhtiön historiaa ==Lähteet== Luokka:Vuonna 1873 syntyneet Luokka:Vuonna 1950 kuolleet Luokka:Saksalaiset keksijät
Lentopallon naisten 3-sarja

Lentopallon naisten 3-sarja on naisten lentopalloilun neljänneksi korkein sarjataso Suomessa. == Joukkueet kaudella 2019-2020 == === Itä-Suomi === https://lentopallo.torneopal.fi/taso/sarja.php?turnaus=vb2019isuomi&sarja;=N3 ==== Lohko 1 ==== *Iisalmen Visa *Kaavin Kaiku *KUOPION VIPINÄ *Puijo WolleyN3, Kuopio *Rautalammin Urheilijat *Savi *Varkauden NMKY *ZZ TOIVA, Toivala ==== Lohko 2 ==== *Artami, Imatra *Kiteen Urheilijat *Kontiolahden Isku *Joen Beach Volley *Joen Juju *Joen Juju Lillit *Mikkelin Passarit *Uimaharjun Kari, Joensuu === Lounais-Suomi === https://lentopallo.torneopal.fi/taso/sarja.php?turnaus=vb2019lsuomi&sarja;=NLSms%20V-S ==== A ==== *Euran Raiku *Lapin Narvi-Pallo, Rauma *Loimaan Jankko *Oripään Urheilijat *RAUMAN URHEILIJAT ==== B ==== *Koijärven Kunto *Littoisten Työväen Urheilijat Black *NOUSIAISTEN SUSI *Perniön Urheilijat, Salo *Piikkiön Kehitys *Raision Loimu N3 *Ruskon Pallo -67 *Someron Pallo *Someron Pallo/MS *Turun Urheiluliitto *TuULiviirit, Turku == Lähteet == Luokka:Suomen lentopallosarjat Luokka:Naisten lentopallo
Lyhytkuonodelfiini

Lyhytkuonodelfiini eli sarawakindelfiini (Lagenodelphis hosei) on delfiinien heimoon kuuluva valaslaji. Se on sukunsa Lagenodelphis ainoa laji. Lyhytkuonodelfiini tunnettiin pitkään vain yhden luurangon perusteella, joka löydettiin rannalta Sarawakista. Luuranko lähetettiin Englantiin vuonna 1895 ja Francis Fraser kuvasi sen vuonna 1956. Lajin englanninkielinen nimi fraser's dolphin on annettu hänen mukaansa. Luuranko oli noin 2,4 metriä pitkä ja sen kallossa oli sekä valkokuvedelfiinien (Lagenorhynchus) ja delfiinien (Delphinus) piirteitä. Vuonna 1971 löydettiin tuntemattomia delfiinejä, jotka pari vuotta myöhemmin tunnistettiin lyhytkuonodelfiineiksi. == Ulkonäkö ja koko == Lyhytkuonodelfiini on aikuisena 2–2,6 metrin pituinen ja painaa 160–210 kiloa. Lajilla on hyvin pienet sukupuolielimet. == Levinneisyys ja elinympäristö == Laji elää trooppisissa vesissä. Yksi maailman suurimmista lyhytkuonodelfiinipopulaatioista elää Filippiineillä. Lyhytkuonodelfiiniparvet uivat nopeasti ja delfiinit ovat pakkautuneet niihin tiheästi. == Ravinto == Lyhytkuonodelfiini syö lähinnä kaloja, kalmareita ja katkarapuja. == Lähteet == == Aiheesta muualla == * Laji.fi: Lyhytkuonodelfiini (Lagenodelphis hosei) * Animal Diversity Web (ADW): Lagenodelphis hosei * Food and Agriculture Organization of the United Nations (FAO): Lagenodelphis hosei Luokka:Delfiinit
Sami Nummela

Sami Nummela (s. 1990http://jazzfinland.fi/artisti/sami-nummela/biografia) on suomalainen jazzrumpali. Nummela on opiskellut musiikkia mm. Sibelius- Akatemian jazzmusiikin osastolla sekä Göteborgin yliopiston improvisoidun musiikin linjalla. == Diskografia == * Mikko Sarvanne Hip Company: Mikko Sarvanne Hip Company (2015) * Buba Wii Aa: Taco Taco Taco! (2015) * Bowman Trio: Bowman Trio (2016) * Mikko Sarvanne Hip Company & Beibi P: Muovibabylon (2016) * Perna: Valhalla Simhall (2017) * V/A: Berlin 27.10.17 (2018) * Bowman Trio: Persistence (2019) * WANV: WANV (2020) * V/A: Music For Ukraine (2020) == Lähteet == Luokka:Suomalaiset jazzrumpalit Luokka:Vuonna 1990 syntyneet Luokka:Elävät henkilöt
Köminjärvi

Köminjärvi on Keski-Suomessa Keuruulla Pihjalaveden aseman lähellä sijaitseva järvi, joka kuuluu Kokemäenjoen vesistöön. == Maantietoa == Järven pinta-ala on 132 hehtaaria eli 1,3 neliökilometriä. Se on 2,7 kilometriä pitkä ja 1,0 kilometriä leveä. Sen järvenselällä sijaitsee kallioinen Köminsaari ja se on matalana järvenä kivikkoinen. Järven erikoisuus on 1,3 kilometriä pitkä ja noin 150 metriä leveä Vähä-Kömin niemi, jonka suojaan jää samanpituinen Köminlahti. Niemi on viime jääkauden aikainen seitsemän metriä korkea drumliini, jonka koostuu hiekkamoreenista. Se on otettu mukaan valtakunnallisesti arvokkaiden moreenimuodostumien luetteloon (luettelotunnus: MOR-Y09-084 ). Lahden toisella puolella sijaitsee tämän kanssa rinnakkainen drumliini ja kolmas drumliini alkaa järven eteläpäästä ja jatkuu Pihlajaveden asemalle asti. Järven rantaviivan pituus on 10,7 kilometriä ja se on pääasiassa metsämaata. Rantaan asti ulottuu peltomaata Vähä-Kömin niemessä ja Mason alajuoksulla Köminkoskella. Järven ympäristö on alavaa seutua, joka on sen vuoksi soistuvaa metsämaata. Suot on ojitettu ja ojien kuivatusvedet on johdettu järveen. Järven ympäristön haja-asutus muodostuu noin 10 taloudesta, joista kaksi ovat maatiloja. Taloudet muodostavat Kömin kulmakunnan. Järven rannoille on rakennettu 12 vapaa-ajan asuntoa. Niille tulee tiet yhdysteiltä 6211 ja 6212. Haapamäki–Seinäjoki-rautatie ohittaa järven kauempana yhdystien takana. == Historiaa == Kun järven rantoja on otettu viljelyyn, on loivarantaisen ja tulvaherkän järven rantoja haluttu muuttaa laitumiksi ja niityiksi. Lupaa järvenlaskun toteuttamiseksi olivat hakeneet talolliset Heikki Rantakömi, Juha Isokömi, Herman Wähäkömi ja Abraham Lehtomäki. Kuvernööri myönsi luvan järvenlaskulle 29.3.1888. Kun järvenlasku oli toteutettu, huomattiin sen vaikeutuvan tukinuittoa. Tukinuiton helpottamiseksi saatiin muutama vuosi myöhemmin valtio mukaan perkaamaan jokiuomia ja järveä. Esimerkiksi järven lasku-uoma Kirkkokanava levennettiin ja suoristettiin tässä yhteydessä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) järvi kuuluu. Järven vedenpinnan korkeus on 141,4 metriä mpy. Järvi saa pääosan vedestään Pihlajaveden reitin pääuomasta Masosta, joka laskee Martinjärvestä (105 ha) Köminjärven pohjoispäähän. Metsäojien vaikutus järven vesitalouteen on vähäistä. Köminjärven lähialueella on kaksi yli hehtaarin kokoista järveä, jotka laskevat suoraan järveen. Ne ovat Paskorimppi (10 ha), joka sijaitsee ojitetulla Lahdenperännevalla ja joka laskee järven eteläpäähän, ja toinen on Kaakkosuolla sijaitseva Kaakkolampi (5 ha), joka laskee suo-ojia myöten myös järven eteläpäähän. Järven laskujoki Kirkkokanava on samalla osa Pihlajaveden reitin pääuoma, joka laskee ensin Mämmijärveen (28 ha) ja sen jälkeen Mämmijokea myöten Pihlajaveteen (2 070 ha). == Lähteet == == Aiheesta muualla == * Ähtärin ja Pihlajaveden reittien vesienhoidon toimenpideohjelma 2016–2021, 2016 Luokka:Pihlajaveden reitin valuma-alue Luokka:Keuruun järvet
Kalevi Kostiainen

Pasi Kalevi Kostiainen (s. 7. maaliskuuta 1967 Tuusula) on suomalainen, 1980- ja 1990-luvuilla arvokilpailuissa kilpaillut purjehtija.Siukonen 2001 Kostiainen sijoittui olympialaisten Tornado-luokassa 19:nneksi Barcelonassa 1992. Parinaan hänellä oli Markku Kuismin. Maailmanmestaruuskilpailuissa hän sijoittui parhaimmillaan yhdeksänneksi vuonna 1991 ja 20:nneksi vuonna 1988. Euroopan-mestaruuskilpailuissa hän oli 17:s vuonna 1992 sekä 18:s vuosina 1989 ja 1990. Hän voitti Pohjoismaiden mestaruuden vuonna 1988. Seuratasolla Kostiainen edusti Tuusulanjärven Purjehtijoita. Hän voitti Suomen-mestaruuden vuosina 1985–1987 ja 1990–1993.Pihlaja 1994 Parina hänellä noissa voitoissa oli ensimmäisessä Tapani Kostiainen, kahdessa seuraavassa Petteri Kostiainen ja lopuissa Markku Kuismin. Hänellä on kolme tytärtä. == Lähteet == * * === Viitteet === Luokka:Suomalaiset kilpapurjehtijat Luokka:Vuonna 1967 syntyneet Luokka:Elävät henkilöt
Markku Kuismin

Markku Juhani Kuismin (s. 26. huhtikuuta 1960 Helsinki) on suomalainen, 1980- ja 1990-luvuilla arvokilpailuissa kilpaillut purjehtija.Siukonen 2001 Kuismin sijoittui olympialaisten Tornado-luokassa 19:nneksi Barcelonassa 1992. Parinaan hänellä oli Kalevi Kostiainen. Maailmanmestaruuskilpailuissa hän sijoittui parhaimmillaan yhdeksänneksi vuonna 1991 ja 20:nneksi vuonna 1988. Euroopan-mestaruuskilpailuissa hän oli 17:s vuonna 1992 sekä 18:s vuosina 1989 ja 1990. Hän voitti Pohjoismaiden mestaruuden vuonna 1988. Seuratasolla Kuismin edusti Tuusulanjärven Purjehtijoita. Hän voitti Tornado-luokan Suomen- mestaruuden vuosina 1990–1993 parinaan Kalevi Kostiainen.Pihlaja 1994 == Lähteet == * * === Viitteet === Luokka:Suomalaiset kilpapurjehtijat Luokka:Vuonna 1960 syntyneet Luokka:Elävät henkilöt
Katarina Krpež Slezak

Katarina Krpež Slezak (s. 2. toukokuuta 1988 Sombor, Jugoslavia) on serbialainen käsipalloilija. Hän on vuodesta 2014 edustanut unkarilaisseuraa Érd HC. Serbian maajoukkueen pelaajana hän saavutti MM-hopeaa 2013. Hän oli EM-kisojen 2018 paras maalintekijä. == Lähteet == Luokka:Serbialaiset käsipalloilijat Luokka:Vuonna 1988 syntyneet Luokka:Elävät henkilöt
Mathias Tallberg

Mathias Julius Tallberg (s. 7. maaliskuuta 1960 Helsinki) on suomalainen, 1970- ja 1980-luvuilla arvokilpailuissa kilpaillut purjehtija.Siukonen 2001 Tallberg sijoittui isänsä Peter Tallbergin kanssa olympialaisten Star-luokassa 11:nneksi Moskovassa 1980. Maailmanmestaruuskilpailuissa hän sijoittui kuudenneksi vuonna 1977 ja 17:nneksi vuonna 1980. Seuratasolla Tallberg edusti Nyländska Jaktklubbenia. Tallberg voitti käsipallossa junioreiden Suomen- mestaruuksia. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1960 syntyneet Luokka:Elävät henkilöt
Wipkingen

Wipkingen on sveitsiläisen Zürichin kaupunginosa () ja entinen kunta. Wipkingen on osa Zürichin kaupungin pohjoista piiriä nro 10 (), jonka toinen osa on Höngg. Kaupunginosassa on runsaat 16 000 asukasta ja työpaikkoja on noin 5 000. Höngg sijaitsee Käferbergin lounaisrinteillä sekä Limmatjoen laaksossa. == Entinen kunta == Wipkingen oli itsenäinen kunta vuoteen 1893, josta lähtien se on ollut osa Zürichin kaupunkia. Kaupunginosan väkiluku kasvoi 1900-luvun alkupuoliskolla moninkertaiseksi: Vuosi Väkiluku 1888 2 391 1900 4 512 1950 21 978 == Liikenne == Wipkingeniin on ollut raitiovaunuyhteys (nykyinen linja 4) Zürichin keskustasta vuodesta 1898 alkaen. S24-juna Zugista Wipkingerin tunnelin ja Oerlikonin kautta Winterthuriin kulkee Wipkingenin aseman kautta kahdesti tunnissa. == Lähteet == * === Viitteet === == Aiheesta muualla == * * Luokka:Zürichin kaupunginosat Luokka:Sveitsin entiset kunnat
Richard Grönblom

Edgar Richard Grönblom (s. 17. heinäkuuta 1948 Helsinki) on suomalainen, olympialaisissa 1970- ja 1990-luvuilla kilpaillut purjehtija.Siukonen 2001 Grönblom sijoittui olympialaisten Finnjolla-luokassa 19:nneksi Montrealissa 1976 ja Star-luokassa 20:nneksi Ville Kurjen kanssa Atlantassa 1996. Maailmanmestaruuskilpailuissa hän sijoittui Finnjollalla 25:nneksi vuonna 1976 sekä Starilla 20:nneksi vuonna 1995 ja 25:nneksi vuonna 1996. Euroopan- mestaruuskilpailuissa hän oli Finnjollalla 11:s vuonna 1976 sekä Starilla kymmenes vuonna 1994 ja 15:s vuonna 1993. Hän voitti Pohjoismaiden mestaruuden Laser-luokassa vuonna 1975. Seuratasolla Grönblom edusti Nyländska Jaktklubbenia. Hän voitti Suomen-mestaruuden Laserilla vuosina 1975–1976, Finnjollalla vuosina 1976–1977 sekä Starilla vuosina 1985–1988, 1990 ja 1992–1995.Pihlaja 1994 Grönblom kilpaili juniorina alppihiihdossa ja voitti nuorten Suomen-mestaruuden pujottelussa vuonna 1967. Richard Grönblomin isä Sven Grönblom kilpaili myös purjehtijana olympialaisissa. Tytär Ronja Grönblom on purjehduksen arvokisaedustaja ja vaimo Pia Grönblom osallistui vuosina 2023–2024 maailmanympäripurjehdus Ocean Globe Raceen. Richard Grönblom toimi Oy Grönblom Ab:n hallituksen puheenjohtajana vuosina 1996–2021. Yrityksen jakauduttua kahteen osaan, joista toinen sai nimekseen Grönblom Machines, on Grönblom ollut molempien hallituksessa. == Lähteet == * * === Viitteet === Luokka:Suomalaiset kilpapurjehtijat Luokka:Suomalaiset yritysjohtajat Luokka:Vuonna 1948 syntyneet Luokka:Elävät henkilöt
Beaumontin satama

Beaumontin satama () on Texasin Beaumontissa sijaitseva satama. Se avattiin vuonna 1908, jonka jälkeen sitä on laajennettu lukuisia kertoja. Beaumontin satama oli vuonna 2013 rahdin määrällä mitattuna Yhdysvaltain neljänneksi vilkkain satama. Satama on myös hyvin merkittävä Yhdysvaltain asevoimille, joka käyttää satamaa usein sotilasrahdin kuljettamiseen. Tätä tehtävää varten satamaan on sijoitettu Yhdysvaltain armeijan 842. kuljetuspataljoona. == Lähteet == == Aiheesta muualla == * Port of Beaumont Luokka:Yhdysvaltain satamat Luokka:Texasin liikenne
Ville Kurki

Ville Kalle Kurki (24. maaliskuuta 1968 Kerava – 12. heinäkuuta 2022) oli suomalainen purjehtija.Siukonen 2001 Kurki sijoittui olympialaisten Star- luokassa 20:nneksi Richard Grönblomin gastina Atlantassa 1996. Maailmanmestaruuskilpailuissa hän sijoittui 20:nneksi vuonna 1995 ja 25:nneksi vuonna 1996. Euroopan-mestaruuskilpailuissa hän oli parhaimmillaan kymmenes vuonna 1994 ja 15:s vuonna 1993. Seuratasolla Kurki edusti Naantalin Purjehdusseuraa ja Nyländska Jaktklubbenia. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1968 syntyneet Luokka:Vuonna 2022 kuolleet
Marise Payne

Marise Payne (s. 29. heinäkuuta 1964 Sydney, Australia) on australialainen poliitikko, joka edustaa Australian liberaalipuoluetta. Hän on toiminut maansa ulkoministerinä elokuusta 2018. Sitä ennen hän toimi puolustusministerinä vuodesta 2015, ja sitä ennen kaksi vuotta peruspalveluministerinä. == Lähteet == Luokka:Australialaiset poliitikot Luokka:Australian ulkoministerit Luokka:Australian ministerit Luokka:Puolustusministerit Luokka:Vuonna 1964 syntyneet Luokka:Elävät henkilöt
Foraminacephale

Foraminacephale on sukupuuttoon kuollut Pachycephalosauridae-heimoon kuuluva dinosaurussuku, joka eli myöhäisliitukauden Campania-vaiheella. Sen jäänteet koostuvat luukupoleista, joita on löydetty Albertasta, Kanadasta. Sukuun kuuluu yksi laji, Foraminacephale brevis, jota on ennen oman sukunsa kuvaamista vuonna 2016 pidetty vaihtelevasti ainakin Stegoceras- tai Prenocephale-suvun lajina, tai Stegoceras validumin synonyyminä. Foraminacephale oli arviolta noin 1,5 metriä pitkä ja painoi 10 kiloa. Sen pää ei ollut raskaasti koristeltu. Foraminacephalen elinympäristöä olivat luultavasti vesistöiset, metsäiset tulvatasangot, joissa oli rannikkosoita. Talvet olivat alueella viileitä. Foraminacephalen luokittelu on ollut aikojen saatossa monimutkaista. Eläimen kuvasi alun perin Lawrence Lambe vuonna 1918 nimellä Stegoceras brevis. Osa tutkijoista on jatkanut tämän nimen käyttöä, toiset taas ovat pitäneet sitä samana lajina Stegoceras validumin kanssa, selittäen näiden kahden erot yksilöiden sukupuoleen ja ikään liittyvinä. 2000-luvulla dinosaurus on myös luokiteltu omaksi lajikseen Prenocephale- ja mahdollisesti Sphaerotholus-suvuissa, ja sille kuvattiin vuonna 2016 oma Foraminacephale-sukunsa. == Lähteet == Luokka:Pachycephalosauria
Fredrik Ehrström

Fredrik ”Freddy” August Ehrström (s. 29. elokuuta 1925 Helsinki) on suomalainen, olympialaisissakin kilpaillut purjehtija.Siukonen 2001 Ehrström on vanhin elossa oleva suomalainen olympiaurheilija. Ehrström sijoittui olympialaisten Star-luokassa 14:nneksi Roomassa 1960. Hänen parinaan purjehti Rolf Zachariassen ja heidän veneensä nimi oli "Bella". Ehrström osallistui myös Euroopan-mestaruuskilpailuihin. Seuratasolla "Freddy" Ehrström edusti Nyländska Jaktklubbenia. Hän voitti Suomen-mestaruuden Star-luokassa vuosina 1952, 1959, 1960 ja 1971. Ehrström on toiminut Kansainvälisen Purjehtijaliiton hallituksen jäsenenä ja kansainvälisenä purjehdustuomarina. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1925 syntyneet Luokka:Elävät henkilöt
Long Beachin satama

Long Beachin satama () on Kalifornian Long Beachissa sijaitseva satama. Se sijaitsee aivan Los Angelesin sataman vieressä, mutta satamat ovat hallinnollisesti erillisiä: Los Angelesin sataman omistaa Los Angelesin kaupunki, Long Beachin sataman taas Long Beachin kaupunki. Satama on yksi Yhdysvaltain vilkkaimmista: se on konttimäärältään (2017) Yhdysvaltain toiseksi vilkkain ja rahdin määrän mukaan mitattuna (2013) Yhdysvaltain viidenneksi vilkkain. Long Beachin satama tuotti tilikaudella 2017 yhteensä 381 miljoonaa dollaria sataman liikevoiton ollessa noin 90 miljoonaa. Samana vuonna sataman läpi kulki yhteensä noin 7,2 miljoonaa konttia (TEU). == Historiaa == Long Beachin sataman rakennustyöt alkoivat vuonna 1906, kun The Los Angeles Dock and Terminal Co. -niminen yritys osti reilun kolmen neliökilometrin kokoisen alueen sataman rakentamista varten. Ensimmäinen laiva saapui Long Beachin satamaan 2. kesäkuuta 1911, mutta virallisesti satama avattiin pormestari Charles Windhamin johdolla vasta 24. päivä kesäkuuta. Vuonna 1916 The Los Angeles Dock and Terminal Co. ajautui konkurssiin, minkä jälkeen Long Beachin kaupunki jatkoi sataman kehitystyötä. Seuraavana vuonna kaupunki perusti ensimmäisen sataman toimintaa hoitavan komission. Sataman laajentamista jatkettiin ja vuonna 1926 sataman läpi kulki jo vuosittain yli miljoona tonnia rahtia. Vuonna 1936 satama-alueelta löydettiin ensimmäisen kerran maaöljyä ja kaksi vuotta myöhemmin sinne avattiin ensimmäinen öljylähde. Öljylähteiden määrä lisääntyi nopeasti ja vuonna 1943 satamassa porattiin jo 17 000 barrelia öljyä päivässä. Öljytulot jaettiin aluksi Long Beachin kaupungin ja sataman kesken, mutta 1955 Yhdysvaltain korkein oikeus määrää, että puolet öljytuloista on jatkossa tilitettävä Kalifornian osavaltiolle. Long Beachin satama jatkoi voimakasta laajentumistaan koko 1900-luvun loppupuolen ajan. Vuonna 1995 sataman läpi kulki 2,6 miljoonaa konttia (TEU), mikä teki satamasta konttimäärällä mitattuna ensimmäistä kertaa koko maan suurimman. Long Beach pysyi konttimäärältään Yhdysvaltain vilkkaimpana satamana aina 2000-luvun alkuun asti, jolloin Los Angelesin satama ohitti sen. 2000-luvulla Long Beachin ja Los Angelesin satamat ovat pyrkineet vähentämään satamiensa aiheuttamia päästöjä erilaisten ympäristöohjelmien kautta. Long Beachin satamassa muun muassa kiellettiin vuonna 2012 ennen vuotta 2007 valmistetut rekat, mikä vähensi huomattavasti rekkojen aiheuttamia päästöjä. == Lähteet == * === Viitteet === == Aiheesta muualla == * Port of Long Beach Luokka:Los Angelesin piirikunnan liikenne Luokka:Yhdysvaltain Tyynenmeren satamat
Wäinö Rautawaara

Gustaf Wäinö Rautawaara (vuoteen 1907 Jernberg; 21. kesäkuuta 1872 IlmajokiAikalaiskirja 1934, s. 546. (Viitattu 6.12.2018.) – 11. marraskuuta 1950 HelsinkiKuka kukin oli. (Viitattu 6.12.2018.)) oli laulaja, urkuri ja musiikkipedagogi sekä kuoron- ja orkesterinjohtaja.Wäinö Rautawaara kuollut. Helsingin Sanomat 14.11.1950, s. 9. Wäinö Rautawaaran vanhemmat olivat nimismies Gustaf Jernberg ja Kristina Elisabeth Erling ja puoliso vuodesta 1904 pianonsoitonopettaja Wenny Johanna Emilia von Essen.Otavan Iso Musiikkitietosanakirja 5, s. 15. Helsinki 1979. ISBN 951-1-05295-0 Rautawaara kävi kanttoriurkurikoulun 1894 ja valmistui musiikinopettajaksi Helsingin musiikkiopistosta 1896. Vaasassa hän toimi kanttorina ja yhdessä puolisonsa kanssa opetti taide- ja oppikoulussa 1902–1919. Helsingissä hän toimi konservatorion opettajana 1919–1924 ja Suurkirkon kanttorina 1925–1948. Rautawaara toimi myös useiden eri kuorojen ja orkesterien sekä soittojuhlien johtajana sekä esiintyvänä taiteilijana Suomessa ja ulkomailla. Mieskuoro Laulu-Miesten johtaja hän oli kymmenen vuotta, 1920–1930. Wäinö Rautawaaran veljiä olivat oopperalaulaja Eino Rautavaara ja oikeusministeri A. E. Rautavaara. Sopraano Aulikki Rautawaara oli hänen tyttärensä;”Die Rautawaara” odottelee kesää ja puutarha-askareita. (60-vuotishaastattelu.) Helsingin Sanomat 1.5.1966, s. 8. poika Pentti Rautawaara oli tunnettu sellisti.Kuka kukin on (Aikalaiskirja) 1954, s. 692. (Viitattu 6.12.2018.) ==Lähteet== ==Kirjallisuutta== * Wäinö Rautawaaran ruumiinsiunaus. Helsingin Sanomat 18.11.1950, s. 3. Luokka:Suomalaiset kuoronjohtajat Luokka:Suomalaiset kapellimestarit Luokka:Suomalaiset musiikkipedagogit Luokka:Suomalaiset laulajat Luokka:Suomalaiset urkurit Luokka:Vuonna 1872 syntyneet Luokka:Vuonna 1950 kuolleet
Rolf Zachariassen

Rolf Berndt Alexander Zachariassen (27. kesäkuuta 1935 Helsinki – 12. syyskuuta 2024Kuolinilmoitus. Helsingin Sanomat 29.9.2024, s. B 23.) oli suomalainen, olympialaisissakin kilpaillut purjehtija.Siukonen 2001 Zachariassen sijoittui olympialaisten Star-luokassa 14:nneksi Roomassa 1960. Hänen parinaan purjehti Fredrik Ehrström ja heidän veneensä nimi oli ”Bella”. Zachariassen osallistui myös Euroopan-mestaruuskilpailuihin. Seuratasolla Zachariassen edusti muun muassa Nyländska Jaktklubbenia. Hän voitti Suomen- mestaruuden Star-luokassa vuosina 1959, 1960 ja 1971. Zachariassen toimi Kansainvälisen Purjehtijaliiton kilpailupäällikkönä. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1935 syntyneet Luokka:Vuonna 2024 kuolleet
Fredrik Rosberg

Fredrik Rosberg (3. marraskuuta 1855 Pernaja – 18. syyskuuta 1924 Helsinki) oli suomalainen insinööri ja Helsingin Puhelinyhdistyksen toimitusjohtaja.Ylioppilasmatrikkeli 1853–1899 : Fredrik Rosberg Rosbergin vanhemmat olivat lääninmaanmittausinsinööri, hovineuvos Johan Rosberg (1812–1894) ja Fredrika Charlotta Witting. Hän pääsi ylioppilaaksi 1874 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1880 ja filosofian maisteriksi 1882, Insinööriksi hän oli valmistunut 1878 Polyteknillisestä opistosta. Roseberg tuli silloisen Helsingin Telefoniyhdistyksen palvelukseen 1882 ja hänestä tuli yhdistyksen johtaja 1898. Vuonna 1900 Rosberg laati suunnitelman Helsingin puhelinverkon kanavoimisesta maailman suurkaupunkien esimerkin mukaan ja tätä suunnitelmaa alettiin sitten hänen johtajakaudellaan toteuttaa.Yrjö Kotivuori, Ylioppilasmatrikkeli 1640–1852: Johan Rosberg. Verkkojulkaisu 2005. Luettu 6.12.2018.Fredrik Rosberg, Iltalehti 18.09.1924, nro 216, s. 1, Kansalliskirjaston Digitoidut aineistot Fredrik Rosberg oli naimisissa vuodesta 1883 Johanna Alvina Wittingin (1858–1944) kanssa. Heidän poikansa insinööri John Rosberg (1891–1960) toimi Helsingin Puhelinyhdistyksen teknillisenä johtajana ja oli mukana äärioikeiston järjestöjen toiminnassa.Rafael Olinin GeneaNet-sivusto : John RosbergHelsingin käsikeskuspuhelimet yhdistetty automaattikeskuksiin, Uusi Suomi 30.04.1929 nro 116, s. 7, Kansalliskirjaston Digitoidut aineistot == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1855 syntyneet Luokka:Vuonna 1924 kuolleet
All My Demons Greeting Me as a Friend

All My Demons Greeting Me as a Friend on Auroran ensimmäinen studioalbumi, joka julkaistiin 11. maaliskuuta 2016. Se debytoi Norjassa VG-listan ensimmäisellä sijalla. == Kappaleet == # # # # # # # # # # # # ;Deluxe Edition # # # # # == Arvostelut == * AllMusic: AllMusic review Viitattu 31.3.2019. == Lähteet == Luokka:Vuoden 2016 esikoisalbumit Luokka:Norjalaiset popalbumit
Aleksandr Minajev

Aleksandr Aleksejevitš Minajev (, 11. elokuuta 1954 Železnodorožnyi, Venäjän SFNT – 6. joulukuuta 2018) oli Neuvostoliittoa edustanut jalkapalloilija ja olympiamitalisti. Minajev voitti Neuvostoliiton miesten maajoukkueessa olympiapronssia Montréalissa 1976.Olympics at Sports-Reference.com Moskovan Dynamon pelaajana hän saavutti Neuvostoliiton (kevät)mestaruuden vuonna 1976 ja Neuvostoliiton cup-mestaruuden vuonna 1977. Minajev kuoli 64-vuotiaana 6. joulukuuta 2018.https://ria.ru/20181206/1547498532.html == Lähteet == * Aleksandr Minayev Bio, Stats, and Results Olympics at Sports-Reference.com === Viitteet === Luokka:Neuvostoliittolaiset jalkapalloilijat Luokka:Neuvostoliittolaiset olympiamitalistit Luokka:Vuonna 1954 syntyneet Luokka:Vuonna 2018 kuolleet
Antonio Palacios

Antonio Palacios Ramilo (8. tammikuuta 1874 – 1945) oli espanjalainen arkkitehti. Comunidad de Madrid. Viitattu 6.12.2018 Antonio Palaciosia pidetään yhtenä merkittävimmistä ja vaikutusvaltaisimmista espanjalaisista arkkitehdeistä 1900-luvun ensimmäisellä puoliskolla. Hän suunnitteli eräitä Madridin tunnuskuvallisimpia rakennuksia. Hän vaikutti Madridin kehitykseen moderniksi metropoliksi. Antonio Palacios suunnitteli Madridin metron logon ja useita metron ensimmäisiä asemia sekä metron sisäänkäyntejä. Erilaisten muutostöiden jälkeen jotkut niistä eivät enää ole nähtävissä tai ne on poistettu käytöstä. El País. Viitattu 6.12.2018 == Tunnettuja suunnittelutöitä == ===Madrid=== * Palacio de Comunicaciones, nykyisin Madridin kaupungintalo (1904–1919) * Hospital de Jornaleros de San Francisco de Paula (1909–1919) * Edificio Matesanz (1921–1923) * Círculo de Bellas Artes de Madrid (1921–1926) * Antigua Casa Comercial Palazuelo (1920–1921) * Banco del Río de la Plata, nykyisin Instituto Cervantes (1911–1918) * Palacete de Joaquín Otamendi, nykyisin Meksikon suurlähetystö (1911–1913) * Antiguo Hotel Alfonso XIII, nykyisin Hotel Tryp Cibeles (1921–1924) * Banco Mercantil e Industrial (1942–1945) * Bugallalin kreivillisen suvun (Condes de Bugallal) asuintalot, nykyisin Hotel NH Paseo del Prado (1913–1914) * Estación de Metro de Chamberí (1919) * Estación de Metro de Tirso de Molina (1921) ===O Porriño=== * O Porriñon kaupungintalo == Galleria == Palacio de Comunicaciones, Plaza de Cibeles, Madrid, España, 2017-05-18, DD 11.jpg|Palacio de Comunicaciones Hospital de Maudes (Madrid) 02.jpg|Antiguo Hospital de Jornaleros Casa Matesanz (Madrid) 04.jpg|Edificio Matesanz Círculo de Bellas Artes - 01.jpg|Círculo de Bellas Artes Casa Palazuelo - Calle Mayor 4 Madrid - 01.jpg|Casa Palazuelo Edificio de las Cariátides - Instituto Cervantes - 01.jpg|Banco del Río de la Plata Hotel Tryp en Gran Vía. Madrid.jpg|Hotel Alfonso XIII Banco Mercantil e Industrial - Palacios.jpg|Banco Mercantil e Industrial Madrid - Hotel NH Paseo del Prado 1.JPG|Edificio de viviendas para los Condes de Bugallal Diseño Antonio Palacios - Acceso (Madrid).JPG|Metroaseman sisäänkäynti (yksityiskohta) MetroLogo.png|Madridin metron logo == Lähteet == *Antonio Palacios: Arquitecto de Madrid (Arkistoitu versio) === Viitteet === == Aiheesta muualla == Luokka:Espanjalaiset arkkitehdit Luokka:Vuonna 1874 syntyneet Luokka:Vuonna 1945 kuolleet
Lasse Dahlman

Lasse Henrik Dahlman (9. huhtikuuta 1931 Helsinki – 19. tammikuuta 1975 Espoo) oli suomalainen purjehtija.Siukonen 2001 Dahlman sijoittui olympialaisten Louhi-luokassa 17:nneksi Roomassa 1960 yhdessä René Nymanin ja Heinrich Schaarschmidtin kanssa ”Rififi”-nimisellä veneellä. Seuratasolla Dahlman edusti Helsingfors Segelklubbia. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1931 syntyneet Luokka:Vuonna 1975 kuolleet
Viktor Matvijenko

Viktor Antonovytš Matvijenko (, , 9. marraskuuta 1948 Zaporožje, Ukrainan SNT – 29. marraskuuta 2018) oli ukrainalainen jalkapallovalmentaja ja jalkapalloilija. Hän edusti pelaajaurallaan Neuvostoliittoa ja saavutti muun muassa olympiapronssia Montréalissa 1976. Puolustajana pelannut Matvijenko saavutti Neuvostoliiton miesten maajoukkueessa olympiapronssia Montréalissa 1976Olympics at Sports-Reference.com ja kuului EM-hopeaa Belgiassa 1972 saavuttaneeseen kokoonpanoon pelaamatta otteluakaan lopputurnauksessa. Kiovan Dynamon pelaajana hän voitti Neuvostoliiton mestaruuden vuosina 1971, 1974, 1975 ja 1977, Neuvostoliiton cup-mestaruden vuonna 1974, Cup-voittajien cupin mestaruuden vuonna 1975 ja UEFA Super Cupin mestaruuden vuonna 1975. Pelaajauransa jälkeen hän toimi valmentajana. Matvijenko kuoli 70-vuotiaana 29. marraskuuta 2018. Hänet haudattiin Kiovaan.https://rsport.ria.ru/20181201/1146783475.htmlhttp://dynamo.kiev.ua/articles/313102-ne- stalo-viktora-matvienko == Lähteet == * Viktor Matviyenko Bio, Stats, and Results Olympics at Sports-Reference.com === Viitteet === Luokka:Neuvostoliittolaiset jalkapalloilijat Luokka:Neuvostoliittolaiset olympiamitalistit Luokka:Ukrainalaiset jalkapallovalmentajat Luokka:Vuonna 1948 syntyneet Luokka:Vuonna 2018 kuolleet
Heinrich Schaarschmidt

Karl Franz Heinrich Schaarschmidt (27. helmikuuta 1930 Helsinki – 16. tammikuuta 2019 Helsinki)Kuolinilmoitus, Helsingin Sanomat 24.2.2019, s. C 16 oli suomalainen, olympialaisissakin kilpaillut purjehtija.Siukonen 2001 ”Hessu” Schaarschmidt sijoittui olympialaisten Louhi-luokassa 17:nneksi Roomassa 1960 yhdessä René Nymanin ja Lasse Dahlmanin kanssa ”Rififi”-nimisellä veneellä. Seuratasolla Schaarschmidt edusti Helsingfors Segelklubbia. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1930 syntyneet Luokka:Vuonna 2019 kuolleet
Jouko Valli

Jouko Antero Valli (s. 15. joulukuuta 1939 Iitti) on suomalainen kilpapurjehtija ja autourheilija.Siukonen 2001 Valli sijoittui olympialaisten purjehduksen Finnjolla-luokassa 16:nneksi Roomassa 1960. Maailmanmestaruuskilpailuissa hän sijoittui seitsemänneksi vuonna 1962. Finnjollien Suomen-mestaruuden hän voitti vuosina 1959, 1960 ja 1963. Hän voitti avomeriluokan Suomen-mestaruuden vuonna 1987. Seuratasolla Valli edusti Turun Pursiseuraa. Autourheilussa Valli voitti jäärata-ajon Suomen-mestaruuden 1 600 kuutiosenttimetrin luokassa vuosina 1965 ja 1967. Hän edusti Turun Urheiluautoilijoita, Turun Moottorikerhoa ja Turun Moottorivenekerhoa. Jouko Vallin veli Olavi Valli on myös purjehduksen Suomen-mestari. == Lähteet == * === Viitteet === Luokka:Suomalaiset kilpapurjehtijat Luokka:Suomalaiset autourheilijat Luokka:Vuonna 1939 syntyneet Luokka:Elävät henkilöt
Věra Růžičková

Věra Růžičková (Schulaková) (10. elokuuta 1928 Brno – 24. marraskuuta 2018) oli tšekkoslovakialainen telinevoimistelija ja olympiavoittaja. Růžičková voitti joukkuekilpailusta olympiakultaa Lontoossa 1948.Olympics at Sports- Reference.com Hän kilpaili myös koripallossa, uinnissa ja uimahypyissä. Růžičková kuoli 90-vuotiaana 24. marraskuuta 2018.https://www.ceskenoviny.cz/zpravy/zemrela-olympijska-vitezka-v- gymnastice-z-londyna-1948-ruzickova/1691121 == Lähteet == * Věra Růžičková Bio, Stats, and Results Olympics at Sports-Reference.com === Viitteet === == Aiheesta muualla == Luokka:Tšekkoslovakialaiset telinevoimistelijat Luokka:Tšekkoslovakialaiset olympiavoittajat Luokka:Vuonna 1928 syntyneet Luokka:Vuonna 2018 kuolleet
Altino

Altino on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 3 104 ihmistä vuonna 2017. Vuoden 2011 väestönlaskennan mukaan kunnassa oli 2 833 asukasta. == Lähteet == Luokka:Chietin maakunnan kunnat
Archi (Italia)

Archi on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 2 136 ihmistä vuonna 2017. Vuoden 2011 väestönlaskennan mukaan kunnassa oli 2 282 asukasta. == Lähteet == Luokka:Chietin maakunnan kunnat
Ari (Italia)

Ari on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 1 148 ihmistä vuonna 2017. Vuoden 2011 väestönlaskennan mukaan kunnassa oli 1 165 asukasta. == Lähteet == Luokka:Chietin maakunnan kunnat
Arielli

Arielli on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 1 129 ihmistä vuonna 2017. Vuoden 2011 väestönlaskennan mukaan kunnassa oli 1 144 asukasta. == Lähteet == Luokka:Chietin maakunnan kunnat
Atessa

Atessa on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 10 580 ihmistä vuonna 2017. Vuoden 2011 väestönlaskennan mukaan kunnassa oli 10 761 asukasta. == Lähteet == == Aiheesta muualla == Luokka:Chietin maakunnan kunnat
Bomba (Italia)

Bomba on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 785 ihmistä vuonna 2017. Vuoden 2011 väestönlaskennan mukaan kunnassa oli 885 asukasta. == Lähteet == Luokka:Chietin maakunnan kunnat
Borrello

Borrello on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 335 ihmistä vuonna 2017. Vuoden 2011 väestönlaskennan mukaan kunnassa oli 368 asukasta. == Lähteet == Luokka:Chietin maakunnan kunnat
Bucchianico

Bucchianico on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 5 126 ihmistä vuonna 2017. Vuoden 2011 väestönlaskennan mukaan kunnassa oli 5 221 asukasta. == Lähteet == Luokka:Chietin maakunnan kunnat
Canosa Sannita

Canosa Sannita on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 1 345 ihmistä vuonna 2017. Vuoden 2011 väestönlaskennan mukaan kunnassa oli 1 441 asukasta. == Lähteet == Luokka:Chietin maakunnan kunnat
Carpineto Sinello

Carpineto Sinello on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 574 ihmistä vuonna 2017. Vuoden 2011 väestönlaskennan mukaan kunnassa oli 666 asukasta. == Lähteet == Luokka:Chietin maakunnan kunnat
Anneli Pouta

Anneli Pouta (s. 1961) on suomalainen ylilääkäri ja tutkija, joka työskentelee osastonjohtajana Terveyden ja hyvinvoinnin laitoksella. Pouta on kansainvälisesti viitatuimpia suomalaisia tutkijoita. Pouta valmistui Oulun yliopistosta lääkäriksi vuonna 1987, ja pätevöityi edelleen naistentautien ja synnytyksen erikoislääkäriksi (1995) sekä lääketieteen tohtoriksi (1998). Hänen englanninkielinen väitöskirjansa (1997) käsitteli raskausmyrkytyksen aihepiiriä ja oli otsikoitu Natriuretic and vasoactive peptides in pre- eclampsia. Dosentin pätevyyden hän sai vuonna 2005. Dosentti Pouta oli loppuvuoteen 2018 mennessä kirjoittanut yhdessä tutkijatovereittensa kanssa noin 210 julkaistua tieteellistä artikkelia tai muuta julkaisua, joista useat oli hyväksytty tiedemaailman huippujulkaisuihin (kuten Nature, Nature Genetics, BMJ, The Lancet, Science, Plos One). Vuonna 2018 Pouta nousi arvostetulle maailman viitatuimpien tutkijoiden 2018 Highly Cited Researchers -listalle tieteenrajat ylittävän tutkimuksen aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaan luettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista noin 40 työskentelee Suomessa tai on ulkomailla tutkimustyötään tekeviä suomalaisia. ==Lähteet== ==Aiheesta muualla== * Anneli Pouta (linkedin.com) * Anneli Pouta (researchgate.net) Luokka:Suomalaiset gynekologit Luokka:Terveyden ja hyvinvoinnin laitos Luokka:Viitatuimmat tutkijat Clarivaten mukaan Luokka:Vuonna 1961 syntyneet Luokka:Elävät henkilöt
Pontarlier

Pontarlier on kunta Doubs’n departementissa Burgundi-Franche-Comtén alueella itäisessä Ranskassa lähellä Sveitsin rajaa. Pontarlier’n pinta-ala on 41,35 km² ja asukasluku 18 409\. Pontarlier on Doubs’n departementin kolmanneksi suurin kaupunki Besançon’n ja Montbéliardin jälkeen. == Historia == Pontarlierin kohdalla oli roomalaisten asema Galliassa, ja se sijaitsi Orben ja Besançon’n välisen tien varrella, jonka takia siitä tuli tärkeä kauppapaikka burgundien hyökkäyksen jälkeen 400-luvulla, koska Pontarlier’n kohdalta oli pitkään helpointa ylittää Juravuoret. Pontarlier on tunnettu absintistaan, jota valmistettiin siellä vuoteen 1915 asti, jolloin se kiellettiin. Tämän jälkeen siellä alettiin valmistaa pastista. Absintin valmistuskielto loppui 1990-luvulla, ja sitä on alettu taas valmistaa. == Pontarlierissä syntyneitä henkilöitä == * Célia Aymonier, ampumahiihtäjä * Florence Baverel-Robert, ampumahiihtäjä * François Braud, yhdistetyn hiihtäjä * Fabrice Guy, yhdistetyn hiihtäjä * Xavier Marmier, kirjailija ja tutkimusmatkailija * André de Montbard, Temppeliherrain ritarikunnan suurmestari. == Aiheesta muualla == * Pontarlierin kaupunginvaltuusto sivusto Luokka:Doubs’n kunnat Luokka:Ranskan arrondissementit
Fredrik Eklöf

Fredrik Eklöf (s. 23. maaliskuuta 1937 Helsinki) on suomalainen, olympialaisissakin kilpaillut purjehtija.Siukonen 2001 Eklöf sijoittui olympialaisten 5,5 metrin luokassa 15:nneksi Roomassa 1960 yhdessä Peik Gästrinin ja Peter Tallbergin kanssa "Inga-Lill XLIV" -nimisellä veneellä. Eklöf voitti Hangon Regatan Soling-luokan vuonna 1971. Seuratasolla hän edusti Nyländska Jaktklubbenia. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1937 syntyneet Luokka:Elävät henkilöt
Aktiva studentförbundet

Aktiva studentförbundet oli vuosina 1931–1945 toiminut suomenruotsalainen oikeistoradikaali järjestö jonka perustivat Lapuan liikettä kannattaneet Ruotsalaisen Kansanpuolueen oikeistosiipeen kuuluneet opiskelijat ja aktivistitoiminnan veteraanit. Järjestö oli maanpuolustushenkinen ja saksalaismielinen vaikkei se kannattanutkaan kansallissosialismia. Aktiva studentförbundet suhtautui myös myönteisemmin kuin RKP:n enemmistö yhteistyöhön suomenkielisten porvarillisten piirien kanssa.Uppslagsverket Finland Aktiva studentförbundet julkaisi yhdessä Ruotsalaisen Kansanpuolueen oikeistosiiven ns. vuorineuvossiiven kanssa vuosina 1937–1944 Svensk Botten- aikakauslehteä. RKP:n vuorineuvossiipi oli saanut nimensä koska ryhmään kuului useita ruotsinkielisiä elinkeinoelämän edustajia kuten Amos Anderson, Jacob von Julin, August Ramsay ja Emil Sarlin. Aktiva studentförbundetin toiminta hiipui jo talvisodan jälkeen ja järjestö lakkautettiin 1945. Sen jäsenmäärä ei enimmilläänkään ylittänyt kahtasataa. == Lähteet == Luokka:Äärioikeisto Suomessa